Source: https://pozickauver.com/spravy/ustavny-sud-moze-v-pripade-moratoria-rychlo-reagovat-ak-sa-splnia-dve-podmienky/
Timestamp: 2020-07-11 18:26:26+00:00

Document:
Ústavný súd môže v prípade moratória rýchlo reagovať, ak sa splnia dve podmienky - PôžičkaÚver.com
Úvod Správy Slovensko Ústavný súd môže v prípade moratória rýchlo reagovať, ak sa splnia dve...
3.12.2019 (Webnoviny.sk) – Návrhom prezidentky Zuzany Čaputovej na pozastavenie novely zákona, ktorá zavádza 50-dňové moratórium na zverejňovanie predvolebných prieskumov, sa bude môcť ústavný súd zaoberať prednostne. Vyplýva to z vyjadrenia ústavného sudcu Martina Vernarského pre agentúru SITA.
Nie sú viazaní poradím
Ako vysvetlil, zákon o Ústavnom súde SR predpokladá, že ústavný súd nie je viazaný poradím návrhov tak, ako mu boli doručené, ale môže rozhodnúť, že sa niektorým veciam bude venovať prednostne.
Či tak urobí v prípade podania prezidentky Čaputovej, je podľa neho predčasné povedať.
„Musia byť splnené dve podmienky. Prvá je, že zákon bude zverejnený v zbierke zákonov a druhá, že na ústavný súd sa niekto obráti. To znamená, že až keď obe tieto podmienky kumulatívne splnené budú, je možné diskutovať, do akej miery bude ústavný súd pripravený a spôsobilý rýchlo reagovať,“ dodal Vernarský.
Podnet ešte nepodala
Ako v pondelok pre agentúru SITA potvrdil hovorca Martin Strižinec, prezidentka ešte nepodala podnet na Ústavný súd SR pre novelu zákona, ktorá zakazuje zverejňovanie prieskumov 50 dní pred voľbami.
Na súd sa môže obrátiť až po zverejnení novely v Zbierke zákonov SR. Poslanci Národnej rady SR v utorok 26. novembra prelomili veto prezidentky a odsúhlasili dlhšie moratórium aj po druhýkrát. Prijatie novely kritizovala odborná verejnosť, médiá a opozícia, ale aj koaličný Most-Híd.
Viac k témam: Parlamentné voľby do NRSR na Slovensku 2020, prezident Slovenskej republiky
Zdroj: Webnoviny.sk – Ústavný súd môže v prípade moratória rýchlo reagovať, ak sa splnia dve podmienky © SITA Všetky práva vyhradené.
Predchádzajúci článokFínsky premiér odstúpil z funkcie, jeho vládu tvorilo päť koaličných strán
Ďalší článokAko sa budeme mať na „staré kolená“?

References: súd 
 súd 
 súd 
 súd 
 súd 
 súd 
 súd 
 súd 
 súd